দুস্থ মানুষের কল্যাণে মানবতার সেবায় জনকল্যাণ মুখি সংগঠন রাজাখালী সোস্যাল ডেভলাপমেন্ট এসোসিয়েশনের ইফতার ও ঈদ সামগ্রী বিতরণ অনুষ্টান শনিবার অনুষ্টিত হয়েছে। রাজাখালী সবুজ বাজারস্থ ডা: মোহাম্মদ শাহাব উদ্দিন চৌধুরী মার্কেট ২য় তলায় সংগঠনের কার্যালয়ে সংগঠনের সাধারণ সম্পাদক মোহাম্মদ নুরশেদুল ইসলাম এর উপস্থাপনায় এবং এইচ.এম.কামরুল কবির আজাদ এর সভাপত্বিতে অনুষ্ঠিত ইফতার বিতরন অনুষ্ঠানে প্রধান অতিথি হিসেবে উপস্থিত ছিলেন রাজাখালী এয়ার আলী আর্দশ উচ্চ বিদ্যালয়ের সিনিয়র শিক্ষক আবু জাফর এম.এ। এতে শুভেচ্ছা বক্তব্য রাখেন সংগঠনের সাংগঠনিক সম্পাদক মোহাম্মদ মোস্তাক আহমদ, বক্তব্য রাখেন বিশিষ্ট সমাজ সেবক জসিম উদ্দিন, যুগ্ন সম্পাদক আবুল মোস্তফা রুকন,সংগঠনের সদস্য মোহাম্মদ আব্দু রশিদ, সমাপনী বক্তব্যে সংগঠনের সভাপতি বলেন, আমরা প্রতি বছরের ন্যায় এই বছরেও ইফতার ও ঈদ সামগ্রী বিতরণ করতে সক্ষম হয়েছে। এই সফলতার পিছনে অত্র সংগঠনের সকল সদস্যদের সহযোগিতা রয়েছে।আমরা আগামী দিনে দুস্থ অসহায় মানুষের পাশে থাকতে সকলকে এগিয়ে আসার আহবান জানান। এসময় শতাধিক গরিব ও অসহায় মানুষের মাঝে ইফতার ও ঈদ সামগ্রী তুলে দেওয়া হয়।